als_Latn dik_Latn sag_Latn
Halimi: Kërkuam heqjen e mandatit të KokëdhimësPostuar më: 21 Mars 2015 19:12
E PERDITESUAR- Deputeti demokrat, Eduard Halimi, duke folur në mbyllje të Këshillit të Rregullores, tha se qëndrimi i PD për çështjen e Tom Doshit dhe Mark Frrokut nuk ka ndryshuar.
Por ai tha se ata kanë kërkuar që ky këshill të shqyrtojë edhe kërkesën e tyre për heqjen e mandatit të deputetit Koço Kokëdhima.
Halimi shtoi se kanë kohë që e kanë bërë këtë kërkesë dhe ajo nuk është marrë në shqyrtim.
Më herët, deputeti i PD Eduard Halimi tha se PD prej 10 vitesh ka qenë gjithmonë në krah të prokurorisë dhe drejtësisë.
Ai rikujtoi se para tre vitesh propozuan një amendament në mënyrë që deputetët të gjykoheshin njëlloj si qytetarët e tjerë, por ishte PS që e refuzoi.
“PD ka qenë gjithmonë në favor të kërkesave të prokurorisë për çdo anëtar të kuvendit. Ky ka qenë një qendrim koherent prej dhjetë vjetësh. Ishte PS ajo që refuzoi amendamentin tonë para tre vitesh. Nëse do të ishte kaluar ky amendament mbledhja e këshillit të mandateve sot nuk do të ishte e nevojshme”, tha Halimi.
als_Latn als_Latn als_Latn als_Latn als_Latn als_Latn als_Latn